APSPRIEDES NOTEIKUMI
Atklātam konkursam
“Automašīnu pilna servisa ilgtermiņa noma Vidzemes un Pierīgas reģionālās administrācijas vajadzībām”,
identifikācijas Nr. DAP 2024/18-AK 
Dabas aizsardzības pārvalde (turpmāk – pārvalde) saskaņā ar Publisko iepirkumu likuma (turpmāk – PIL) 18. panta otro prim daļu rīko apspriedi par plānotā atklāta konkursa “Automašīnu pilna servisa ilgtermiņa noma Vidzemes un Pierīgas reģionālās administrācijas vajadzībām”, identifikācijas numurs DAP 2024/18-AK, nolikumā iekļaujamajām prasībām.
1. Apspriedes mērķis: informēt ieinteresētos piegādātājus par plānoto iepirkumu un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets: 
2.1.  Iepirkuma priekšmets ir Automašīnu pilna servisa ilgtermiņa noma Dabas aizsardzības pārvaldes vajadzībām;
2.2. Iepirkuma priekšmets ir sadalīts 2 (divās) daļās:
2.2.1. Vienas JC - Kompaktā apvidus/M1 kategorija klases automašīnas pilna servisa ilgtermiņa noma uz 48 (četrdesmit astoņiem) mēnešiem;
2.2.2. Vienas Mb (mazā daudzfunkciju) klases automašīnas pilna servisa ilgtermiņa noma uz 48 (četrdesmit astoņiem) mēnešiem.
2.3.  Iekļautie darbi, apjomi un nepieciešamais aprīkojums norādīti apspriedes pielikumā Nr.1. “Tehniskā specifikācija”.
3. CPV kods:  34110000-1 (Vieglie automobiļi);
4. Apspriedes norise:
4.1. Apspriede tiek organizēta, nodrošinot ieinteresēto piegādātāju iespējas iepazīties ar pretendentu kvalifikācijas prasībām, kuras norādītas pievienotajā dokumentā “Dokumentācijas pilnveides priekšlikumi” (veidlapa), un paziņojumam pievienotās tehniskās specifikācijas prasībām un sniegt priekšlikumus iepirkuma dokumentācijas pilnveidei. 
4.2. Apspriedes norises laiks: termiņš, līdz kuram sniedzami ieinteresēto piegādātāju priekšlikumi iepirkuma dokumentācijai.
5. Ieinteresēto piegādātāju priekšlikumu iesniegšanas kārtība:
5.1. Ieinteresētais piegādātājs iesniedz priekšlikumus, aizpildot un nosūtot dokumentācijas pilnveides priekšlikumus (veidlapu) uz elektroniskā pasta adresi ieva.lazdina@daba.gov.lv , Iepirkuma uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā.
5.2. Ieinteresētā piegādātāja priekšlikumi sagatavojami konstruktīvi, sniedzot objektīvu un konkrētu pamatojumu noteiktu precizējumu veikšanai.
5.3. Ieinteresētam piegādātājiem, nosūtot priekšlikumos ietverto informāciju, jāizvērtē, vai tā ir uzskatāma par komercnoslēpumu vai konfidenciālu informāciju, kas attiecīgi ir jānorāda nosūtītajā informācijā.
6. Priekšlikumu izskatīšanas kārtība:
6.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
6.2.  Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
7. Apspriedei publicējamā informācija:
7.1. Dokumentācijas pilnveides priekšlikumi (veidlapa);
7.2. Tehniskās specifikācijas projekts.


Pārvalde jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!



